כתום זה השחור החדש

עלילה

הסדרה עוקבת אחרי פייפר צ'פמן (טיילור שילינג), אישה לבנה בשנות ה-30 לחייה מהמעמד הבינוני-גבוה שמתגוררת בניו יורק. פייפר נשלחת לכלא לתקופה של 15 חודשים בגלל פשע שביצעה לפני עשר שנים – הברחת מזוודה מלאה בכסף מעסקאות סמים. היא ביצעה את הפשע עבור אלכס, מבריחת סמים בינלאומית ובת זוגה באותו הזמן. העלילה עוקבת אחר הדמויות השונות בכלא ומחוצה לו, וההתמודדות של פייפר מולן.
ברוב פרקי הסדרה משולבים קטעים מהעבר של אחת מהדמויות.

עונה 1

פייפר נכנסת לכלא ומתרגלת לחיים בכלא. זה מתחיל לא טוב מבחינתה כאשר רד, מנהלת המטבח, רוסיה קשוחה, לא נותנת לה אוכל לאחר שפייפר אמרה בפניה שהאוכל בכלא דוחה.
במהלך העונה פייפר ואלכס, זו שגרמה לה להיכנס לכלא בעקבות הברחת סמים בזמן שהיו בנות זוג, מתקרבות והקשר של פייפר עם הארוס שלה מתערער לאחר שהוא מגלה על הקשר ביניהן.

עונה 2

העונה מתחילה כאשר פייפר מוצאת את עצמה בכלא אחר ושמור יותר, לאחר שבסיום העונה הקודמת תקפה באלימות אסירה אחרת לאחר שזו ניסתה לרצוח אותה בגלל מלחמה על דת אך מהר מאוד היא חוזרת לליצ'פילד.
צ'פמן נותרת לבדה בעונה זו, לאחר שאלכס מקבלת שחרור מהכלא, אך חוזרת לכלא לקראת סיום העונה לאחר שפייפר דווקא מחליטה להלשין עליה לרשויות לאחר שסיפרה להם שאלכס מפרה את תנאי השחרור שלה.
לקראת סיום העונה, הארוס של פייפר, לארי, עוזב את פייפר לטובת חברתה הטובה ביותר.
חלק גדול מעונה זו עוסק במריבה בין האסירות רד לבין אסירה ותיקה שחוזרת לכלא שנחשבת לאם השחורות בכלא. אותה אסירה מתה בסיום העונה זו בזמן ניסיון בריחה.

עונה 3

אלכס ופייפר נעשות לזוג והקשר ביניהן רואה עליות ומורדות, בפרט לאחר שאלכס מגלה שפייפר היא זו שהלשינה עליה והביאה לחזרתה לכלא. מנהל הכלא, ג'ו קפוטו, מתחיל לנהל מערכת יחסים אינטימית עם נטלי, מנהלת הכלא שמעליו לאחר שזו עוזבת את בעלה לאחר שבגד בה עם גבר. דאיה, אסירה מקבוצת הלטיניות נכנסת להריון מאחד הסוהרים, אך זו מחליטה למסור את התינוק לאימוץ.
העונה מסתיימת כאשר רוב האסירות בורחות מהכלא לאגם סמוך לאחר שמגלות פרצה בגדר בזמן שיפוצים.

עונה 4

העונה מתחילה כאשר מנהלי הכלא מגלים שאסירות ברחו לאגם הסמוך. הסוהרים מחזירים את כולן ומתחילים לנקוט ביד קשה בהרבה ממה שהורגלו בראשות הסוהר הראשי החדש, דזי פיסקטלה, שהגיע מהכלא השמור.
אלכס הורגת סוהר שלאחר מכן היא מבינה שנכנס במיוחד לכלא להרוג אותה ונשלח על ידי אנשים שהסתכסכה עימם בזמן שהייתה סוחרת סמים. היא קוברת אותו בחצר אך גופתו מתגלה בהמשך העונה במהלך עבודות בחצר.
פייפר מרבה להסתכסך בעונה זו עם אסירות בעקבות עסק פנימי לייצוא תחתונים של אסירות שפתחה בכלא. באחת מהמריבות לקחו אותה מספר אסירות וחרטו צלב קרס על זרועה.
לקראת סיום העונה החלו מספר מהומות בכלא. ראשית, הסוהרים דרשו מאחת האסירות להתקלח לאחר שזו סירבה, הסוהרים השפילו אותה ולא נתנו לה לאכול, מה שעורר מהומה אז זו נגמרה בלא כלום.
לאחר מכן החלה מהומה נוספת וגדולה יותר כאשר פיסקטלה עינה את רד מנהלת המטבח, לא נתן לה לישון והשפיל אותה מול כולן. האסירות ראו זאת ובמהלך ספונטני נעמדו כל האסירות על השולחנות בחדר האוכל ולא הסכימו להתפנות. לאחר שהחלו הסוהרים לפנות אותן בכוח, ניסה אחד מהם לקחת את סוזן, אחת האסירות האהובות, אך הלא יציבות נפשית למחלקה הפסיכיאטרית. פוסיי, אסירה נוספת, ראתה זאת וניסתה למנוע ממנו לקחת אותה. הסוהר, בהיסח דעת, גרם למותה של פוסיי. מותה של פוסיי הביא למהומה גדולה. בתחילה, הסוהרים הצליחו להשתלט על המהומה שהחלה אבל לאחר שהאסירות גילו שהסוהר שהרג אותה לא יועמד לדין, החלה מהומה שיצאה משליטה והעונה מסתיימת כששאר האסירות משיגות נשק ומאיימות על שניים מהסוהרים.

עונה 5

העונה מתחילה בדיוק בנקודה בה הסתיימה הקודמת, כאשר אחת האסירות, דיאז, מכוונת אקדח לכיוונו של אחד הסוהרים ולבסוף יורה בו בעקבות לחץ שמפעילות עליה שאר האסירות.
המהומה נמשכת לאורך כל העונה, כולל מספר בני ערובה שלוקחות האסירות מקרב הסוהרים. לאורך המהומה האסירות עושות ככל העולה על רוחן.
בשלב מסוים מחליט הסוהר הראשי, פיסקטלה, להיכנס לכלא על דעת עצמו ולוקח לחדר חשוך וצדדי מספר אסירות, כולל את אלכס ופייפר ומתעלל בהן. עיקר ההתעללות שלו היא ברד, מנהלת המטבח, איתה אף פעם לא הסתדר. הוא תולש את שיער ראשה באמצעות סכין. הן מצליחות להשתחרר לאחר שפרידה, אחת האסירות המבוגרות אך האכזריות ביותר, מגלה על מעשיו ומכינה בעצמה חץ רעיל וקשת ויורה בו. פיסקטלה מאבד הכרה והן קושרת אותו.
המהומה מסתיימת כאשר כוח מיוחד של הכלא השמור פורץ לכלא ומפנה בכוח את האסירות. הכוח הפורץ מוצא את האסירות שקשרו את פיסקטלה אך יורה בו בטעות והורג אותו. מנהל הכוח הפורץ מחליט לספר לאחר מכן שהם מצאו אותו מת.

עונה 6

בעקבות המהומות, כל האסירות מועברות לאגף אחר ושמור בהרבה ממה שהיו רגילות בליצ'פילד. וחלקן מועברות לכלא אחר, כולל אלכס שחוזרת לליצ'פלד לאחר כמה ימים.
העונה מתחילה כאשר רוב האסירות, בזו אחר זו נחקרות על הרג פיסקטלה ומי החלה את המהומה. לאורך כל העונה טייסטי הייתה החשודה העיקרית של החוקרים בהרג הסוהר. ג'ו קפוטו שפוטר מניהול הכלא בעקבות המהומות והאמין שטייסטי חפה מפשע, מנסה לעזור לה לאורך המשפט אך כושל בגלל עדות שקר של אסירה אחרת, סינדי, חברתה הטובה של טייסטי. בעקבות זאת, טייסטי נשפטת למאסר עולם.
חלק גדול מעונה זו מראה גם את השחיתות בקרב הסוהרים. יחסי מין עם האסירות, הימורים ביניהם איזו אסירה תעורר מהומות, מה שגורם להם לפתות אסירות לעורר מהומות על מנת לצבור נקודות בתחרות ביניהם. לצד זה, ישנם סוהרים בהם מתגלה צד רגיש כשהם מתמודדים עם פוסט טראומה מהמהומות.
עונה זו עוסקת גם באסירות שכבר שוחררו, בהן אליידה שמתחילה מערכת יחסים עם אחד הסוהרים הבכירים על מנת להבריח דרכו סמים לתוך הכלא. בתחילה ללא ידיעתו ולאחר מכן בשיתוף פעולה מלא יחד. עניין זה גורם לאותו סוהר לתת לקראת סיום העונה לפייפר שחרור מוקדם כיוון שהבין שהיא מנסה לחפש מי מכניס סמים לכלא.
בסיום עונה זו ולפני שחרורה של פייפר, מארגנת אלכס חתונה בכלא ושתיהן נישאות.

עונה 7

לאחר שחרורה, פייפר עוברת לגור אצל אח שלה וגיסתה. המצב הכספי שלה קשה והיא ממורמרת ומתגעגעת לאלכס. היא מנסה לעבוד אבל מחליפה הרבה עבודות ולא מצליחה לשרוד יותר מכמה ימים באף מקום.
אביה של פייפר ממעט לדבר איתה ועדיין כועס עליה ורק לאחר שכנועים רבים מצידה הוא מאפשר לה לעבוד במשרדו, אך הוא נותן לה יחס נוקשה במיוחד. במקביל, אלכס סובלת מכך שסוהרים מכריחים אותה למכור בשבילם סמים ומטענים ניידים. אחת הסוהרות שמכריחה את אלכס למכור בשבילה מטענים ניידים, מתאהבת באלכס ומנסה לסכסך בינה לבין פייפר. מהר מאוד היחסים בין אלכס לפייפר עולים על שרטון כאשר באחד הביקורים של פייפר, אלכס טוענת שהמרחק מקשה על הקשר ביניהן ומציעה לה לקיים מערכת יחסים פתוחה - נישואים פתוחים.
מצבן הנפשי והבריאות של מספר אסירות משתבש בעונה זו. רד מזדקנת ונכנסת לדיכאון וסובלת מאלצהיימר קל. טייסטי סובלת מדיכאון בעקבות מאסר העולם שקיבלה ואפילו מנסה למצוא סמים מסוכנים שיעזרו לה להתאבד.
עונה זו עוסקת הרבה בכלא ומשטרת ההגירה, לאחר שמספר אסירות לטיניות שכבר שוחררו מהכלא מסתבכות עם ההגירה הנוקשה בארצות הברית.
בסצנת סיום הסדרה נראות מספר דמויות בכירות שכיכבו לאורך הסדרה, מתגלה מה קורה בשלב זה עם כל אחת מהן ונסגרים לצופים הרבה קצוות בנוגע אליהן.